《挽后村五首 其四》
宋代·林希逸

云鬓登堂老，论文四十年。忆曾同宿处，说到未生前。

精妙无双手，赓酬共几编。耽禅生笑我，去作海山仙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。